EUROPSKA KOMISIJA

OPĆA UPRAVA ZA KLIMATSKU POLITIKU

I AKTIVNOSTI

Uprava A – Međunarodna i klimatska strategija

KLIMA.A.3 – Praćenje, izvješćivanje i verifikacija

**Dobra praksa: Primjena norme**

**EN ISO 14065 (nepristranost)**

Uredba o akreditaciji i verifikaciji– Prikaz procesa za osiguravanje stalne nepristranosti i neovisnosti verifikatora i za upravljanje sukobima

**Konačna verzija, 18. prosinca 2013.**

Ovaj je dokument dio niza dokumenata i obrazaca koje sastavljaju službe Europske komisije kao potporu provedbi Uredbe Komisije (EU) br. 600/2012 od 21. lipnja 2012. o verifikaciji izvješća o stakleničkim plinovima i izvješća o tonskim kilometrima te o akreditaciji verifikatora u skladu s Direktivom 2003/87/EZ Europskog parlamenta i Vijeća.

Ova uputa predstavlja stajalište služba Komisije u trenutku objave. Uputa nije pravno obvezujuća.

Ova uputa uzima u obzir rasprave sa sastanaka neformalne Tehničke radne skupine za Uredbu o praćenju i izvješćivanju u okviru Radne skupine III (WGIII) Odbora za klimatske promjene (Climate Change Committee – CCC), kao i pisane primjedbe zaprimljene od dionika i stručnjaka iz država članica.

Sve upute i obrasci mogu se preuzeti iz odjeljka s dokumentacijom s mrežne stranice Komisije na sljedećoj adresi:  [**http://ec.europa.eu/clima/policies/ets/monitoring/index\_en.ht**](http://ec.europa.eu/clima/policies/ets/monitoring/index_en.htm)**m.**

**Podloga**

Ovaj dokument dio je niza uputa koje su sastavile službe Europske komisije u svrhu pojašnjenja zahtjeva EU ETS Uredbe o akreditaciji i verifikaciji (UAV)[[1]](#footnote-1). Predmetni niz uputa sastoji se od:

* upute s objašnjenjima o člancima UAV-a (UPO I), uključujući korisnički priručnik koji daje pregled uputa i njihov međuodnos s mjerodavnim zakonodavstvom;
* ključne upute (KUP II) o specifičnim pitanjima verifikacije i akreditacije;
* posebne upute (UP III) o verifikaciji izvješća operatera zrakoplova;
* obrazaca za verifikacijsko izvješće i razmjenu informacija;
* primjera koji uključuju popunjene obrasce, kontrolne liste ili specifične primjere u uputi s objašnjenjem ili ključnim uputama;
* često postavljenih pitanja:

Verifikator mora uspostaviti, dokumentirati, provoditi i održavati postupak koji osigurava stalnu nepristranost i neovisnost:

**Čl. 42.**

**st. 6. UAV**

* verifikatora;
* dijelova istog pravnog subjekta kojemu pripada verifikator;
* organizacija koje su u nekom odnosu s verifikatorom putem zajedničkog vlasništva, zajedničkog upravljanja, zajedničke uprave ili osoblja, zajedničkih resursa, zajedničkih financija, zajedničkih ugovora ili marketinga i zajedničkog plaćanja prodajne provizije ili drugih poticaja za dovođenje novih klijenata;
* organizacija kojima se povjeravaju poslovi verifikacijskih aktivnosti; i
* sveg osoblja i osoba s kojima su sklopljeni ugovori koje sudjeluju u verifikaciji.

Ovaj zahtjev objašnjen je u odjeljku 5.2 Upute s objašnjenjima (UPO I) i odjeljku 3.2 Ključne upute II.8 o odnosu između norme EN ISO 14065 i UAV-a (KUP II.8). Dio procesa nepristranosti i neovisnosti također obuhvaća određene sukobe koji mogu nastati ako verifikacijski tim treba zaključiti da se izvješće o emisijama ne može verificirati kao zadovoljavajuće, a tim je pod pritiskom od strane unutarnjeg prodajnog/rukovodećeg osoblja da promjeni svoje mišljenje da bi izbjegli neprilike s klijentom koji plaća. Verifikator treba poduzeti odgovarajuće mjere za upravljanje takvim sukobima i osigurati neovisnost i nepristranost svojih revizora tijekom cijelog verifikacijskog postupka.

Primjer ispod dopunjava ranije spomenute odjeljke iz uputa UPO I i KUP II.8, dajući uvid u sadržaj procesa održavanja nepristranosti i neovisnosti, i koje mjere treba provesti verifikator da bi riješio mogući unutarnji sukob između odbijanja izdavanja zadovoljavajućeg verifikacijskog mišljenja klijentu i izbjegavanja pritisaka na verifikacijski tim da promijeni mišljenje zbog poslovnih razloga.

**Elementi verifikatorova procesa za osiguravanje trajne nepristranosti i neovisnosti**

Postoje tri razine utjecaja na nepristranost i neovisnost verifikatora:

1. **Razina na licu mjesta/kompanija klijenta**: kontakt između pojedinog EU ETS (glavnog) revizora,ostalog osoblja verifikatora i osoba koje sudjeluju u verifikaciji s kojima su sklopljeni ugovori za provođenje verifikacijskih aktivnosti.
   * Sve osoblje i pojedinci s kojima su sklopljeni ugovori koji sudjeluju u verifikaciji moraju ispunjavati zahtjeve nepristranosti koji su propisani u članku 42. UAV-a. Osim toga, verifikator mora imati formalna pravila i/ili ugovorne uvjete posla koji osiguravaju nepristranost njegova osoblja (odjeljak 5.4 EN ISO 14065);
   * Verifikator kao kompanija mora ispunjavati zahtjeve nepristranosti koji su propisani u UAV-u i normi EN ISO 14065.
   * Verifikator mora osigurati stalnu nepristranost i neovisnost sljedećih strana budući da one mogu uzrokovati rizike za nepristranost i neovisnost samog verifikatora:
     + svih podružnica i dijelova istog pravnog subjekta kao verifikator;
     + organizacija koje su u odnosu s verifikatorom putem zajedničkog vlasništva, zajedničkog upravljanja, zajedničke uprave ili osoblja, zajedničkih resursa, zajedničkih financija, zajedničkih ugovora ili marketinga i zajedničkog plaćanja prodajne provizije ili drugih poticaja za dovođenje novih klijenata;
     + organizacija kojima se povjeravaju poslovi verifikacijskih aktivnosti; i
     + sveg osoblja i osoba s kojima su sklopljeni ugovori koje sudjeluju u verifikaciji.
2. **Razina preispitivanja verifikacijskog mišljenja:** neovisni pregledavatelj mora biti neovisan od detaljnog postupka verifikacije i od operatera. Pregledavatelj također mora ispunjavati zahtjeve neovisnosti koji su navedeni u članku 42. UAV-a.
3. **Razina politike kompanije**: verifikator mora poduzeti određene mjere i jamstva da osigura neovisnost i nepristranost. To uključuje mehanizam čuvanja nepristranosti verifikatora npr. uspostavom odbora za nepristranost koji se sastoji od članova koji nisu izravno zaposleni u kompaniji, nerukovodećih direktora (odbora) koji posebno prate neovisnost verifikatora, angažiranjem osobe/a koja/e redovito prati/e i pregledava/ju neovisnost verifikatora.

Tablica ispod prikazuje područja kojima se verifikator treba pozabaviti prilikom uspostave procesa kojim osigurava stalnu nepristranost i neovisnost

|  |  |
| --- | --- |
| ***Područja na koja verifikator treba obratiti pozornost da bi osigurao stalnu nepristranost i neovisnost*** | ***Provedba u verifikatorovom poslovanju, radnim procesima i dokumentaciji*** |
| Dostupnost pisane izjave o politici neovisnosti kompanije i načinu na koji verifikator upravlja potencijalnim sukobima interesa. | Verifikator redovito treba pregledavati dokument politike nepristranosti i ocijeniti je li politika provediva i je li politika nepristranosti kompanije dostupna javnosti. Također pogledajte odjeljak 5.4 norme EN ISO  14065 (objašnjeno u odjeljku 3.2 upute KUP II.8) |
| Postojanje procesa za analiziranje i upravljanje potencijalnim rizicima za nepristranost. | Verifikator treba imati proces za analiziranje i upravljanje potencijalnim rizicima za nepristranost te da je proces primjeren i učinkovit. Proces je obično opisan u verifikatorovom priručniku za kvalitetu, i idealno:   * navodi tri razine nepristranosti (vidi gore); * primjenjuje se na sve osoblje/savjetodavni odbor/više rukovodstvo koji izravno ili neizravno sudjeluju u verifikacijskom postupku; |

|  |  |  |
| --- | --- | --- |
|  | * prati ga vrhovno rukovodstvo verifikatora; * redovito ga preispituje odbor za nepristranost ili je uspostavljen drugi mehanizam koji osigurava stalnu nepristranost; * zahtjeva od svog osoblja da potpiše izjavu o nepristranosti i neovisnosti i da se suzdrže od održavanja odnosa s klijentima; * uključuje izjavu o poslovnim odnosima s klijentima; * navodi način na koji verifikator upravlja rizicima koji se javljaju prilikom ugovaranja poslova s osobama koje nisu zaposlenici verifikatora (pojedinci s kojima su sklopljeni ugovori često su konzultanti, što može uključivati potencijalni rizik za nepristranost); * navodi način na koji se upravlja financijskim rizicima; rizici za verifikatora povećani su ako ovisi o prihodu o manjeg broja velikih klijenata koji bi mogli provoditi nedopušteni utjecaj; * navodi financijsko zdravlje kompanije: financijski zdrava kompanije ne smije biti u potpunosti ovisna o 'uspješnoj verifikaciji' i treba na najmanju mjeru svesti s tim povezan rizik; * bavi se povremenom rotacijom EU ETS (glavnih) revizora kako bi se osiguralo da rizik familijarnosti ne predstavlja problem; ili opravdanje zašto to nije potrebno; * navodi druge mjere opreza za ublažavanje i sprečavanje (potencijalnih) rizika (više korisnih informacija nalazi se u normi EN ISO 14065 i odjeljku 5.2 Upute s objašnjenjima (EGD I); * osigurava identifikaciju, analizu, evidentiranje i ocjenu drugih (potencijalnih) rizika; i poduzimanje radnji za ublažavanje tih rizika.   Verifikator mora provesti ove aktivnosti u skladu s procesom, UAV-om i normom EN ISO 14065. | |
| Odbor za nepristranost  (ili jednakovrijedan mehanizam koji treba dati slične rezultate) | Verifikator treba osigurati sljedeće:   * da postoje dokazi o sastancima odbora za nepristranost (ili jednakovrijednih mehanizama nadzora); * da postoje dokazi o točkama dnevnoga reda/zapisnik koji dokazuje da je pitanje nepristranosti bilo tema rasprave sastanaka na razini višeg rukovodstva; uključujući pregled samog procesa nadzora, rezultate analize potencijalnih rizika (npr. kod velikih klijenata), te da su poduzete proaktivne radnje za upravljanje rizicima za nepristranost i neovisnost itd.; * da postoji pisana politika nepristranosti kompanije i da je odbor za nepristranost (Ili jednakovrijedni mehanizam) upoznat sa svojim odgovornostima u tom području – npr. treba postajati mjerodavan opis posla; * da odbor za nepristranost ili jednakovrijedan mehanizam nadzora sastoji od članova koji nisu zaposlenici verifikatora (odnosno, članovi trebaju imati neovisno stajalište u pogledu aktivnosti samog verifikatora) * članovi odbora ili članovi jednakovrijednih mehanizama dovoljno su osposobljeni i iskusni za naziranje nepristranosti verifikatora, njegova osoblja, povezanih organizacija i pojedinaca s kojima su sklopljeni ugovoriM * članovi odbora ili članovi jednakovrijednog mehanizma imaju pristup relevantnim informacijama, odgovarajuće su informirani i slobodno mogu istraživati/ispitivati gdje to smatraju potrebnim; | |
|  |  |  |
|  |  |  |
|  | * o rezultatima vrednovanja i sastanaka odbora ili jednakovrijednog mehanizma podnosi se izvješće višem rukovodstvu prema kojemu se poduzimaju radnje, a o rezultatima se zatim izvještava odbor za nepristranost ili jednakovrijedan mehanizam o čemu se očituju/osporavaju. | | |
|  |
|  |  | | |
| Neovisni pregled verifikacijskih poslova | Verifikator treba osigurati sljedeće:   * da postoje izjave u njegovu priručniku o kvaliteti u pogledu zahtjeva za neovisni pregled u ovom području i za kompetencije neovisnih pregledavatelja; * formalne izjave u pogledu povjerljivosti, nepristranosti i neovisnosti uvrštene su u ugovore ili druge potpisane izjave; * neovisni pregledavatelj potvrdio je da su razmatranja o nepristranosti uključena u odabir tima i kao dio formalne strateške revizije i analize rizika; * da, u slučaju osoblja s kojima su sklopljeni ugovori, u neovisnom pregledu provjereni su prijašnji poslovni odnosi; izvođači koji rade kao konzultanti i verifikatori u različitim okolnostima; da je proteklo odgovarajuće vremensko razdoblje u kojemu pojedinac obavlja poslove verifikacije/konzultantske poslove za istog klijenata; * da verifikatorove datoteke sadrže dokaze koji pokazuju provođenje politika kompanije o nepristranosti i neovisnosti (uključujući neovisnost osobe koja provodi unutarnji neovisni pregled). | | |
|  |  | | |
| Neovisnost verifikacijskog tima na terenu /u kontaktu s klijentom | Verifikator treba osigurati sljedeće:   * da zadaće koje se odnose na reviziju ugovora, stratešku analizu i analizu rizika uključuju formalnu procjenu neovisnosti koja u obzir uzima promjenu okolnosti tijekom vremena (npr. u razdoblju između podnošenja prijedloga za početak posla: status nepristranosti i neovisnosti odabranog člana tima u predugovornoj fazi možda se primijenilo tijekom verifikacije, tako da status svakog člana tima treba ponovo razmotriti u fazi strateške i analize rizika). Dakle, treba postojati barem potvrda da je provedena procjena kako bi se osigurala nepristranost/izbjegao sukob interesa i da nisu utvrđeni problemi ili sukobi ili, ako su problemi utvrđeni, dokumentiranje problema i poduzete mjere; * postoje potpisane izjave/deklaracije o nepristranosti i neovisnosti pojedinih EU ETS (glavnih) revizora i ostalog osoblja koje sudjeluje u verifikaciji. * da, u slučaju osoblja s kojima su potpisani ugovori, politika nepristranosti treba preispitati prijašnje poslovne odnose osoblja; rizici kada osoblje radi kao konzultant/verifikator; primjereno vremensko razdoblje između verifikacije/konzultantskog angažmana. Ovo treba ocijeniti prilikom preispitivanja ugovora i ponovo potvrditi tijekom faze neovisnog pregleda pojedine verifikacije; * dokumenti sadrže dokaze o provođenju navedene politike nepristranosti [[2]](#footnote-2); | | |

|  |  |
| --- | --- |
|  | * da upravlja rizicima za nepristranost koji se odnose na pretjeranu familijarnost s postrojenjem/klijentom itd. Uz verifikatorov proces neovisnosti treba postojati dokumentirana politika o rotaciji revizora čime se rješava ova problem; uključujući opravdanje ako rotacija nije potrebna, ako je potrebno. |

1. **Primjer rješavanja unutarnjih sukoba interesa**

Verifikator mora imati proces za upravljanje mogućim unutarnjim sukobima interesa unutar svoje organizacije, unutarnjih struktura i postupaka. Kao prvo, verifikator mora dokumentirati sve provedene verifikacijske aktivnosti, zaključke i nalaze u internoj verifikacijskoj dokumentaciji. Ova dokumentacija mora sadržavati jasnu evidenciju rezultata koji potkrepljuju zaključke u verifikacijskom izvješću, uključujući utvrđene probleme i jesu li oni imali značajan utjecaj na podatke o emisijama; zajedno s opravdanjem procijenjenih rizika i radnji koje je poduzeo verifikacijski tim tijekom posla. Interna verifikacijska dokumentacija također mora dati potpuni pregled o tome da li operater ili operater zrakoplova ispunjava zahtjeve, i je li verifikacijski tim utvrdio nesukladnosti i poduzeo radnje s tim u vezi.

Verifikator mora održavati visoku kvalitetu interne verifikacijske dokumentacije, a osobito provjeriti je li verifikacijsko mišljenje potkrijepljeno dokazima koji su navedeni u internoj verifikacijskoj dokumentaciji. Ako se iz nekog razloga verifikacijsko mišljenje promijeni ili izmijeni na kraju postupka (npr. nakon neovisnog pregleda), o tome treba postojati dokaz u ažuriranom primjerku relevantne evidencije u internoj verifikacijskoj dokumentaciji, čime se osigurava sljedivost i opravdanost izmjene u pozitivno verifikacijsko mišljenje.

Za upravljanje ovim rizicima verifikator treba provesti sljedeće aktivnosti:

* Uspostaviti i provoditi postupak za rješavanje sporova/žalbi u skladu s normom EN ISO 14065.
* Uspostaviti i provoditi postupak za dokumentiranje cijelog verifikacijskog postupka od početka do kraja, i osigura da će biti teško 'sakriti' ili promijeniti dokumente i izmijeniti verifikacijsko mišljenje. Verifikator mora provoditi postupke dokumentiranja u skladu s člankom 40. stavkom 1. UAV-a (npr. korištenje standardnih radnih obrazaca, čuvanje povjerljivosti dokumenata klijenta i ostale interne verifikacijske dokumentacije).
* Propisno definirati tko je unutar organizacije verifikatora u konačnici odgovoran za rješavanje unutarnjih sukoba interesa i provođenje ovih odgovornosti u okviru verifikatorova sustava za upravljanje kvalitetom kako zahtijeva članak 40. st. 2 UAV-a.
* Uspostaviti i provoditi eskalacijski postupak za rješavanje unutarnjih sporova o sukobima interesa, kao i dokumentirani sustav za rješavanje tih sporova. Ovo treba biti dio internog postupka za poduzimanje korektivnih radnji.
* Definirati i provoditi jasne kriterije/pragove nepristranosti/neovisnosti i dokumentirati ih u svojem sustavu za upravljanje kvalitetom s ciljem izbjegavanja ugrožavanja nepristranosti i neovisnosti verifikacijskog tima kao rezultata nedopuštenog pritiska unutar verifikatora. Upravljanje i postupci rješavanja unutarnjih sukoba trebaju biti uključeni u njegov sustav upravljanja i trebaju biti dio procesa koji osigurava stalnu nepristranost (vidi gore).

* Osigurati usavršavanje i izobrazbu kako bi osigurao da je njegovo osoblje upoznato s posljedicama za verifikatora uplitanja u verifikacijski postupak, i da su potencijalne financijske posljedice nepropisne verifikacije daleko teže od gubitka jednog klijenta. Osim toga, verifikator mora obavijestiti osoblje da će verifikacijsko mišljenje pomno preispitati NAT/NCT i da će NT unakrsno provjeriti verifikacijsko mišljenje prilikom procjene izvješća o emisijama.
* Izbjegavati prevelik stupanj oslanjanja na jednog klijenta budući da će to utjecati na financijsku stabilnost verifikacijskog tijela i stvoriti rizike za njegovu nepristranost.

1. Uredba Komisije (EU) br. 600/2012 od 21. lipnja 2012. o verifikaciji izvješća o stakleničkim plinovima i izvješća o tonskim kilometrima te o akreditaciji verifikatora u skladu s Direktivom 2003/87/EZ Europskog parlamenta i Vijeća 2003/87/EC, SL EU, L 181/1. [↑](#footnote-ref-1)
2. Verifikator treba čuvati dokumente koji dokazuju postojanje i primjenu procesa nepristranosti koji je opisan u ovoj uputi. Interna verifikacijska dokumentacija treba pokazati da je verifikacijski angažman podvrgnut postupku ocjene nepristranosti (npr. nepristranost članova verifikacijskog tima). [↑](#footnote-ref-2)